《南园新舟成呈同游诸友》
宋代·陈宓

虚舟当画桥，解缆绿杨腰。
月白天相近，风清水不摇。
浮图明突兀，略彴夸虚遥。
解逅成真赏，初晴第一宵。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。